Diari Oficial de la Generalitat Valenciana


Sumari del DOGV 6876, del 04-10-2012 (2012/8960)

Notificació de la sentència dictada en el procediment ordinari número 1955/2010.
--------------------------------------------------------------------------------

### Dades del document

Número de DOGV
:   6876

Data del DOGV
:   04-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8960


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el procediment ordinari número 1955/2010. [2012/8960]  
Vicente Sorní Pérez, secretari judicial del Jutjat de Primera Instància número 20 de València, mitjançant este edicte faig saber que en este Jutjat se seguix el procediment ordinari amb el número 1955/2010, a instàncies de Kutxabank, SA, representat pel procurador José Antonio Ortenbach Cerezo, contra Alicia Daza Salas, en el qual s'ha ordenat en el dia de la data notificar la sentència dictada en estes actuacions a la demandada, que es troba en parador desconegut, Alicia Daza Salas. La sentència té l'encapçalament i dispositiva, literalment, com seguix:  
  
«M.ª del Carmen Moreno Martínez, magistrada del Jutjat de Primera Instància número 20 d'esta ciutat, he vist estes actuacions de juí ordinari número 1955/2010, instades per Caja de Ahorros y Monte de Piedad de Guipúzcoa y San Sebastián, en la posició de la qual s'ha subrogat per segregació i cessió del seu negoci financer l'entitat Kutxabank, SA, representada pel procurador José Antonio Ortenbanch Cerezo i defesa per l'advocat Bernardo Bonet Cerdá, contra Alicia Daza Salas, declarada en rebel·lia processal, i atesos els següents:  
  
Dispositiva  
Estime la demanda formulada pel procurador José Antonio Ortenbanch Cerezo, en nom i representació de Caja de Ahorros y Monte de Piedad de Guipúzcoa y San Sebastián, en la posició de la qual es va subrogar per segregació i cessió del seu negoci financer l'entitat Kutxabank, SA, contra Alicia Daza Salas, per tal de reclamar setze mil dènou euros i trenta-sis cèntims (16.019,36 €), saldo deutor generat per l'incompliment del pla d'amortització pactat en el contracte mercantil de préstec concertat en data 9 de gener de 2008, i condemne Alicia Daza Salas a pagar a l'entitat Kutxabank, SA, subrogada en la posició de Caja de Ahorros y Monte de Piedad de Guipúzcoa y San Sebastián, la quantitat de setze mil dènou euros i trenta-sis cèntims (16.019,36 euros), més l'interés pactat del 17,250% des de la data 30 de març de 2010 del tancament del compte fins al complet pagament del principal a què se'l condemna.  
  
S'imposen les costes a la part demandada.  
Contra esta sentència es podrà interposar un recurs d'apel·lació dins dels 20 dies següents al dia que es notifique.  
Informació sobre el depòsit per a recórrer.  
De conformitat amb la disposició addicional 15a de la Llei Orgànica del Poder judicial, perquè s'admeta a tràmit el recurs d'apel·lació contra esta resolució es constituirà un depòsit de 50 euros, que li serà tornat només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (4552 0000 1955 10) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de fer l'ingrés per mitjà de transferència bancària, després d'omplir el codi de compte corrent (CCC, 20dígits ), s'indicarà en el camp "Concepte" el número de compte, el codi i la data en la forma exposada en el paràgraf anterior.  
En cap cas no s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret de litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada per la magistrada que la va dictar, mentres celebrava audiència pública el mateix dia de la data; jo, el secretari judicial, en done fe».  
I perquè valga d'edicte de notificació de la sentència a la demandada, en parador desconegut, expedisc este edicte, que es fixarà al tauler d'anuncis d'este Jutjat i que es publicarà en el Diari Oficial de la Comunitat Valenciana.  
  
València, 10 de setembre de 2012.- El secretari judicial: Vicente Sorní Pérez.